**Apollo Tyres potvrđuje plan predstavljanja cjelogodišnje gume Vredestein EV u nastavku 2022. godine**

* ***Suradnja s proizvođačima automobila pomaže u oblikovanju sveobuhvatnog globalnog programa za istraživanje, razvoj i ispitivanje***
* ***Potpuno nova guma za električne automobila odlikovat će se „najboljim svojstvima u klasi;” utemeljenima na desetljećima inoviranja cjelogodišnjih guma***
* ***Plan proizvodnje potvrđen je uoči 1000 Miglia Green, automobilskog relija za baterijska električna vozila na tragu legendarne utrke 1000 Miglia***
* ***Postojeći portfelj guma marke Vredestein i dalje je vrlo popularan kod vlasnika električnih vozila***

**[Date]** – Tvrtka Apollo Tyres potvrdila je predstavljanje potpuno nove, cjelogodišnje vrhunske gume marke Vredestein posebno izrađene za električna vozila u nastavku 2022. godine. Kako bi se osigurala sukladnost proizvoda s potrebama širokog raspona priključnih (plug-in) vozila, tvrtka Apollo Tyres blisko surađuje s vodećim proizvođačima automobila te je pokrenula veliki novi program istraživanja i razvoja. Tvrtka trenutačno procjenjuje novu gumu marke Vredestein s pomoću računalnih simulacija te u namjenskim pogonima za testiranje u hladnim i vrućim vremenskim uvjetima diljem svijeta.

Novost je objavljena uoči četvrtog službenog natjecanja 1000 Miglia Green, koje prati staze legendarnog četverodnevnog relija klasičnih automobila 1000 Miglia u Italiji, i prikazuje različita električna vozila.

Marka vrhunskih guma Vredestein predvodi tržite cjelogodišnjih guma od njegovih početaka u ranim 90-im godinama prošlog stoljeća, a tvrtka Apollo Tyres nastavila je primjenjivati znanje o zimskim i ljetnim gumama za proizvodnju nagrađivanih proizvoda za sva godišnja doba, koji zadržavaju vrhunske radne značajke u svim uvjetima. Ta stručnost za cjelogodišnje gume sada se primjenjuje za uvođenje novih razina inovacija se u segment guma za električna vozila.

„Velika većina trenutačno proizvedenih električnih vozila standardno se ne opremaju s gumama posebno razvijenima za električna vozila“, komentira Daniele Lorenzetti, glavni tehnološki direktor u tvrtki Apollo Tyres. „Pod uvjetom da su dimenzije, indeks opterećenja i oznaka brzine odgovaraju vozilu, sve gume marke Vredestein prikladne za upotrebu na svim električnim vozilima te dobivamo vrlo dobre povratne informacije od vozača koji svoja električna vozila opreme našim gumama. Međutim, kako se tržište električnih vozila sve bolje etablira, logično je da proizvođači i kupci automobila razmatraju potencijalne prednosti guma razvijenih posebno za električna vozila.“

Niz je čimbenika karakterističnih za električna vozila čiji utjecaj na razvoj guma u budućnosti će biti sve jači, objašnjava Lorenzetti. „U usporedbi s automobilima s motorima s unutarnjim izgaranjem, električna vozila u pravilu su teža, proizvode veći okretni moment iz mirovanja te jače ubrzavaju po pravcu. Zajedno, ti čimbenici povećavaju opterećenje gume.

„Uz to, budući da je pogonski sklop električnih vozila vrlo tih, drugi izvori buke – uključujući gume – postaju uočljivi u kabini. Mnogi vlasnici električnih vozila također cijene sve načine na koje mogu maksimalno povećati domet vožnje između punjenja, tako da otpor kotrljanja postaje još važniji zahtjev.”

Lorenzetti nastavlja: „Istraživali smo nove pristupe dizajnu i upotrebljavali napredne materijale za strukturu i sastav gazećeg sloja. Stoga očekujemo proizvesti vrhunske gume Vredestein za električna vozila, koje će predvoditi klasu nizom važnih svojstava.

„Mogućnost primjene iskustva europskog tima za istraživanje i razvoj s kulturom usmjerenom na inovacije neprocjenjiva je. Zahvaljujući njemu, već smo osigurali više nagrada u neovisnim grupnim ispitivanjima te zadržali vodeći položaj u segmentu cjelogodišnjih guma, a posebno će se isplatiti tijekom implementacije predprodukcijskog ispitivanja nove gume za električna vozila”,zaključuje Lorenzetti.

Položaj koji tvrtka Apollo Tyres zauzima, zahvaljujući svom poznatom portfelju ljetnih, cjelogodišnjih i zimskih guma, pomaže joj osigurati da svaka buduća guma marke Vredestein za električna vozila postavlja tržišne standarde po pitanju performansi, učinkovitosti i vrijednosti. Tvrtka prati sve brzi porast segment električnih vozila te će i dalje osiguravati portfelj proizvoda koji ispunjava različite potrebe i očekivanja tržišta.

***[END]***

**Za dodatne pojedinosti obratite se:**

**[In-market PR contact details to be added]**

**O tvrtki Apollo Tyres Ltd**

Tvrtka Apollo Tyres Ltd međunarodni je proizvođač guma i vodeća robna marka guma u Indiji. Tvrtka ima više proizvodnih jedinica u Indiji te po jednu u Nizozemskoj i Mađarskoj. Tvrtka svoje proizvode na tržište stavlja pod dvije globalne robne marke – Apollo i Vredestein, a njeni proizvodi dostupni su kroz veliku mrežu markiranih i ekskluzivnih predstavništava, kao i onih s različitim proizvodima, u više od 100 država.